Lav et referat af nedenstående tekst:

Tekst:
Tirsdag morgen, den 1. april, ankommer hannen Felix fra Tierpark Nürnberg i det sydlige Tyskland. Felix er far til den kendte opflaskede isbjørneunge Flocke (Knut nr.2), og netop på grund af Flocke er Tierpark Nürnberg kommet i akutte pladsproblemer. Den 7-årige Felix er et perfekt match til Aalborg Zoos to hunner Victoria på 11 år og Malik på 7 år. - Victoria og Malik har aldrig fået unger, og Felix, som er født i Wien, er helt ubeslægtet med de to hunner. Da parringstiden falder i foråret håber vi på at Victoria, som den ældste, i det mindste bliver drægtig, fortæller zoolog Jens Lilleør, i en pressemeddelelse. Aalborg Zoo og Tierpark Nürnberg har fået grønt lys til flytningen fra det Europæiske Avlsprogram for Isbjørne som blev etableret i 2007. På grund af den globale opvarmning kan isbjørnen som art meget vel blive stærkt truet i naturen i de kommende år. Af samme grund er det vigtigt at maksimere avlen i de Europæiske zoologiske haver.

Referat:
Det er endelig lykkedes at finde en han til havens to hunisbjørne, Victoria og Malik.